Betennelse i iris (iritt) eller iris og corpus ciliare (iridocyclitt). Vanligste betennelse i øyets fremre segment. Kan deles inn i granulomatøse og non-granulomatøse inflammasjoner.

Symptomer / anamnese:

Raskt innsettende smerter, oftest ensidig, lokalisert til øyet/perioculært

Palpasjonsømhet

Fotofobi, sjelden tåreflod

Tåkesyn

Funn:

Redusert visus

Ciliær injeksjon, evnt generalisert rubor

Miose

Lavt IOP (evnt høyt)

Inflammatoriske irisnoduli ved granulomatøs inflammasjon (Busacca og Koeppe)

Korpuskulær og homogen lysvei

Keratiske presipitater (KP)

Små: non-granulomatøs

Store, fete: granulomatøs

Lentikulære presipitater

Bakre synekier, kløverbladspupille

Hypopyon, fibrin i forkammeret

Retrolentikulære korpuskler ved cyclitt (evnt. ”spill-over”)

Vitritt, papillitt, CME ved hissig iridocyclitt

Etiologi / differensialdiagnoser:

Non-granulomatøs:

Idiopatisk

HLA-B27-assosierte lidelser som Mb.Bechterew, reaktive arthritter, inflammatorisk tarmsykdom, psoriasis

Sarkoidose

Traume (inkl. kirurgi)

Infeksjoner som HSV/VZV, Borrelia, Syfilis

Juvenil idiopatisk arthritt

Fuchs heterokrom iridocyclitt

Behҫet sykdom

Okulær rosacea

HIV

Leukemi

Fremre segmentsischemi (carotis interna-stenose)

Intraokulært fremmedlegeme

Tubulointerstitielt nefritt- og uveittsyndrom (TINU)

Paraneoplastisk syndrom

Granulomatøs:

Sarcoidose

Syfilis

Vogt-Koyanagi-Harada syndrom

Sympatisk oftalmi

MS

Borreliose

Tuberkulose

Zoster ophthalmicus

Lepra

Toxoplasmose

Juvenilt Xanthogranulom

Leukemi

Brucellose / Coccidiodomycose

Intraokulært fremmedlegeme

Paraneoplastisk syndrom

Idiopatisk

Utredning:

Førstegangs ukomplisert iridocyclitt trenger ikke utredes om det ikke er anamnestiske holdepunkter for systemsykdom.

Enhver granulomatøs iridocyclitt skal utredes, selv ved førstegangs anfall. Likeledes bilaterale iridocyclitter.

Utredningen tar utgangspunkt i nøye anamnese, og listen under er oppramsing av prøver som kan være aktuelle:

Blodprøver

SR, CRP, ACE, Lysozym, S-Ca++

Hvite med diff.telling

Syfilisserologi

HLA-B27

RF, ANA, ANCA

Borreliaserologi

Kreatinin og β2-mikroglobulin

Billeddiagnostikk

Rtg. / CT thorax (spes. Ved mistanke om sarcoidose)

MR cerebrum

MR IS-ledd

Rtg. Colon / coloskopi

Annet

PCR av kammervann mtp herpesvirus (HSV/VZV)

Biopsi av corpus vitreum

Mantoux-prøve/PPD (purified protein derivative)

Quantiferontest = QFT-TB (tuberkulose)

Urin stix (mtp TINU = tubulointerstitiell nefritt og uveitt)

Behandling:

Steroidbehandling viktigst. Avhengig av inflammasjonens alvorlighetsgrad.

Lokale steroider x 6-8. Evnt. Timedrypp eller halvtimesdrypp

Supplere med steroidsalve til kvelden

Cycloplegica for cycloplegi og for å forhindre bakre synekier

Cyclopentolat x 2

Atropin 1% x 1 – 2

Steroidinjeksjon subconjunctivalt / subtenonalt (Celeston Chronodose eller Kenacort T) Eventuelt Ozurdex intravitrealt.

Bruke 1ml virkestoff, og blande med f.eks 0.5ml Xylocain 1%. Settes langsomt subconjunctivalt eller subtenonalt.

Kenacort T = Triamcinolon 40 mg / ml

Celeston Chronodose = Betamethason 3 mg / ml

Ozurdex = Dexametason 0.7mg

Systemiske steroider (Prednisolon) om hissig inflammasjon i dose 40 – 80 mg / dag. Barn 0.5 – 1.0 mg / kg / dag

Ved høydose po steroider evnt. supplere med Zantac 150mg x 2 profylaktisk

Evnt steroidsparende behandling med Methotrexate eller Cyclosporin A (Sandimmun Neoral)

Evnt. TNFα- hemmere

Ved bakre synekier anlegge dilatasjonstampong fuktet med mydriatka i form av tropicamid, cyclopentolat, metaoxedrin og kokainklorid 4%. La tampongen ligge i 20 minutter før den fjernes. Kan evnt. gjentas samme eller påfølgende dag.

Ved forhøyet IOP vurdere trykksenkende medikasjon lokalt (ikke prostaglandinanaloger)

Oppfølgning:

Hvor tett og hvor pasienten skal følges opp, avhenger av inflammasjonens alvorlighetsgrad.

Vurdere innleggelse om uttalt inflammasjon, og ved samtidig bruk av po steroider hos diabetikere.

Kontroll etter 1 – 4 dager, og gradvis nedtrapping av steroider etter behandlingsrespons (reduksjon av antall hvite blodlegemer i fremre kammer)

Kontroll 2 – 3 uker etter seponering av behandling for å avdekke evnt. residiv.

Henvise pasientene til oppfølgning hos avtalespesialist.

*ICD-10-koder:

H20.0	Akutt og subakutt iridocyclitt

H20.1	Kronisk iridocyclitt

H20.2	Fakoanafylaktisk iridocyclitt

H20.8	Annen spesifisert iridocyclitt

H20.9	Uspesifisert iridocyclitt

H22.0	Iridocyclitt ved infeksjonssykdommer og parasittsykdommer

H22.1	Iridocyclitt ved andre sykdommer klassifisert annet sted

Kryssreferanser

Eksterne referanser